|  |  |
| --- | --- |
| **המיתוסים** | **העובדות** |
| לנשים צעירות ויפות יש סיכוי גדול יותר להיאנס | נשים מותקפות מינית ללא קשר להופעתן החיצונית ולגילן. אונס מתבצע בתינוקות,  בקשישות, בצעירות ובנשים בוגרות. כל אישה עלולה להיפגע מאונס. |
| אונס נגרם מדחף מיני ספונטני | אונס הוא אינו מין. אונס הוא אלימות המתבצעת דרך מין. מרבית מקרי האונס מתוכננים מראש. |
| נשים שלובשות לבוש חושפני מזמינות אונס | נשים שלובשות לבוש חושפני אינן מזמינות אונס, כפי שגברים הלובשים לבוש חושפני אינם מזמינים אונס. אונס מתרחש גם בחברות שבהן הלבוש הוא צנוע. |
| נשים מתלוננות על אונס כדי להתנקם בגברים | שיעור זעום מהתלונות על אונס הן תלונות שווא, ודומה לשיעור תלונות השווא על פשעים אחרים**.** |
| אונס מתרחש במקומות חשוכים, מבודדים מאנשים או בטרמפים, על ידי אדם זר | רק 5% ממקרי האונס מתרחשים בטרמפ. למעלה מ 50% ממקרי האונס מתרחשים  בבית הנתקפת או בבית התוקף, ו 88% מהתקיפות מבוצעות על ידי אדם המוכר לנפגע/ת. |
| ניתן לזהות אנסים עפ"י מראה, התנהגות, מוצא או סטאטוס חברתי | מחקרים מוכיחים שאין פרופיל של אנס והוא יכול להיות כל גבר ללא קשר למקצועו, מעמדו הסוציו אקונומי, רמת השכלתו או מוצאו האתני. (לדוגמא – משה קצב, איציק מרדכי שהיו בעמדות מפתח בחברה הישראלית, ארז אפרתי שהיה מאבטח הרמטכ"ל, חנן גולדבלט שהיה שחקן מפורסם, ד"ר יוסי זיידר שהיה עובד סוציאלי מומחה ומגיש תוכנית טלוויזיה) |